Han var medlem av Kroatias Demokratiske Union (HDZ) fra 1990 til 1994, og var blant annet president i parlamentet fra 1992 til 1994. I 1994 brøt han og flere andre medlemmer med HDZ og stiftet sitt eget parti, Kroatias Uavhengige Demokrater (HND). Grunnen var at han var sterkt uenig med blant annet den politikken landet førte mot Bosnia-Hercegovina. Senere meldte flere av HNDs medlemmer seg inn i Kroatias Folkeparti (HNS).